అరుణ్ జైట్లీ సరదా ప్రశ్నన్యూఢిల్లీ, ఫిబ్రవరి 2 (ఆంధ్రజ్యోతి): ‘‘వెంకయ్యాజీ.. అమరావతి రైతులకు క్యాపిటల్ గెయిన్స పన్ను నుంచి మినహాయింపు ఇవ్వాలన్న విషయాన్ని నేను గుర్తుపెట్టుకుని బడ్జెట్లో ప్రకటించాను. అయినా మీకు సంతృప్తి లేదా!?’’ అని కేంద్ర ఆర్థిక శాఖ మంత్రి అరుణ్ జైట్లీ గురువారం ఉదయం తనను కలసిన కేంద్ర మంత్రి వెంకయ్య నాయుడును సరదాగా ప్రశ్నించారు. ఈ విషయాన్ని వెంకయ్య మీడియాతో పంచుకున్నారు. ‘‘ఒకసారి నేనూ, జైట్లీ అమరావతిపాంతంలో పర్యటించాం. ఆ సందర్భంగా గుంటూరు ఎంపీ గల్లా జయదేవ్, రైతు ప్రతినిధులు మాదాల శ్రీనివాస్, జమ్ముల శ్యామకిశోర్ తదితరులు మమ్మల్ని కలిశారు. రైతులు భూములు అమ్ముకోలేదని, ప్రభుత్వానికి అప్పగించారని... అందువల్ల పన్ను నుంచి మినహాయించాలని కోరారు’’ అని వెంకయ్య గుర్తు చేసుకున్నారు. ఈ అంశంపై తర్వాత కూడా తాను జైట్లీతో చర్చించానని తెలిపారు. రైతుల డిమాండ్ న్యాయ సమ్మతమేనని, తాను కచ్చితంగా చర్యలు తీసుకుంటానని అప్పుడు జైట్లీ తనకు హామీ ఇచ్చారన్నారు. గురువారం ఉదయం తాను ఏపీకి సంబంధించిన ఒక పని గురించి జైటీతో మాట్లాడుతుండగా.. ఈ విషయాన్ని గుర్తు చేశారని చెప్పారు. రైతులకు మేలు చేసినందుకు తాను జైట్లీకి కృతజ్ఞతలు తెలిపానని వెంకయ్య పేర్కొన్నారు.
arun jaitley sarada prasnanyuudillii, fibravari 2 (aandhrajyoti): ‘‘venkayyaji.. amaravati raitulaku capital geyinsa pannu nunchi minahaayimpu ivvalanna vishayaanni nenu gurthupettukuni badjetlo prakatinchaanu. aina meeku santrupti leda!?’’ ani kendra aardhika saakha mantri arun jaitley guruvaram udayam tananu kalasina kendra mantri venkayya naayudunu saradaagaa prasninchaaru. ee vishayaanni venkayya meediatho panchukunnaaru. ‘‘okasari nenuu, jaitley amaraavatipaantamlo paryatinchaam. aa sandarbhamgaa gunturu empy galla jayadev, raitu pratinidhulu maadaala srinivas, jammula shyamakishor taditarulu mammalni kalisaru. raitulu bhoomulu ammukoledani, prabhutvaaniki appaginchaarani... anduvalla pannu nunchi minahaayinchaalani koraru’’ ani venkayya gurtu chesukunnaru. ee amsampai tarvaata kuudaa taanu jaitleetho charchinchaanani telipaaru. raitula demand nyaaya sammatamenani, taanu kachitamgaa charyalu teesukuntaanani appudu jaitley tanaku haami ichaarannaaru. guruvaram udayam taanu epeeki sambandhinchina oka pani gurinchi jaiteetho maatlaadutundagaa.. ee vishayaanni gurtu chesarani cheppaaru. raitulaku melu chesinanduku taanu jaitleeki krutagnatalu telipaanani venkayya perkonnaru.